56. ΝΟΜΟΘΕΤ.ΔΙΑΤΑΓΜΑ υπ’ αριθ. 7 της 14/17 Αυγ. 1974 (ΦΕΚ Α΄ 224) Περί παρατάσεως προθεσμιών καταβολής ασφαλιστικών εισφορών. Άρθρον μόνον.-1.Ασφαλιστικαί εισφοραί υπέρ των Οργανισμών Κοινωνικής Ασφαλίσεως και Κοινωνικής Πολιτικής, αρμοδιότητος των Υπουργείων Κοινωνικών Υπηρεσιών και Απασχολήσεως, αναγόμεναι εις τον μήνα Ιούνιον 1974, δεν επιβαρύνονται δια των, υπό των κειμένων διατάξεων, προβλεπομένων προσθέτων, λόγω εκπροθέσμου καταβολής, τελών, εάν καταβληθώσι μέχρι της 31ης Αυγ. 1974. 2.Επί οφειλών εκ καθυστερουμένων ασφαλιστικών εισφορών, προς τους Οργανισμούς Κοινωνικής Ασφαλίσεως και Κοινωνικής Πολιτικής, αρμοδιότητος των Υπουργείων Κοινωνικών Υπηρεσιών και Απασχολήσεως, υπαχθεισών εις την υπό του Ν.Δ. 271/1974 προβλεπομένην ρύθμισιν εξοφλήσεώς των εις δόσεις, η προθεσμία καταβολής της δόσεως του μηνός Ιουλ. 1974 παρατείνεται μέχρι της 31ης Αυγ. 1974. 